**NOTĂ INFORMATIVĂ**

**la proiectul legii privind modificarea unor acte legislative**

|  |
| --- |
| **1.Denumirea autorului şi, după caz, a participanţilor la elaborarea proiectului** |
| Ministerul Afacerilor Interne |
| **2. Condiţiile ce au impus elaborarea proiectului, și finalităţile urmărite prin implementarea noilor reglementări** |
| Ministerul Afacerilor Interne a elaborat prezentul proiect ţinînd cont de prevederile art.120 din Acordul de Asociere dintre Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele-membre ale acestora, pe de altă parte, ratificat prin Legea nr.112/2014, pct.2.4 privind Cooperarea economică a Agendei de Asociere dintre UE şi RM, precum şi în conformitate cu prevederile Capitolul 22, pct.117 al Planului naţional de acţiuni pentru implementarea Acordului de Asociere Republica Moldova – Uniunea Europeană în perioada 2017-2019, aprobat prin Hotărîrea Guvernului nr.1472/2016.  Proiectul de lege presupune implementarea prevederilor acordurilor bilaterale încheiate între Republica Moldova şi alte state privind cooperarea în domeniul protecţiei civile şi lichidarea consecinţelor situaţiilor excepţionale, Aranjamentul administrativ între Direcţia Generală Ajutor Umanitar şi Protecţie Civilă a Comisiei Europene şi Serviciul Protecţiei Civile şi Situaţiilor Excepţionale al MAI privind cooperarea în domeniul protecţiei civile, Memorandumul de înţelegere nr.1994 din 10 ianuarie 1994 privind facilitarea transporturilor transfrontaliere civile de importanţă vitală, Acordul nr.1709 din 17 septembrie 1999 încheiat între Guvernul Republicii Moldova şi Organizaţia Naţiunilor Unite cu privire la măsurile de urgentare a importului, exportului şi de tranzitare a ajutoarelor umanitare şi a averii personalului de acordare a ajutorului în caz de calamităţi şi situaţii excepţionale.  Astfel, proiectul de lege stabilește scutirea de taxe şi plăţi legate de intrarea/ieşirea din Republica Moldova a echipelor/modulelor internaționale, din cadrul Mecanismului protecției civile a Uniunii Europene sau altor state, pentru participare la exercițiile internaţionale de management al situațiilor excepționale sau intervenţii la lichidarea consecințelor situațiilor excepționale majore.  Participarea la exerciții de teren și Stat Major internaționale a echipelor/modulelor internaționale de intervenție este o modalitate de implementare a angajamentelor asumate prin acordurile internaţionale, la care Republica Moldova este parte. Cu toate acestea, tratatele enunţate nu prevăd scutirea de taxe vamale la desfăşurarea unor astfel de exerciţii.  Respectiv, în baza practicii internaţionale şi intereselor comune de acordare a ajutorului reciproc, este oportună scutirea de orice taxe de stat, legate de intrarea/ieşirea din Republica Moldova, a tuturor participanţilor la exerciţiile internaţionale de management al consecinţelor situaţiilor excepţionale, cît și la lichidarea consecinţelor situaţiilor excepţionale majore.  În context, proiectul legii asigură continuitatea actelor normative ce reglementează procedurile de suport ale țării gazdă, implementate de Republica Moldova prin aprobarea la 06.06.2017 a Regulamentului-cadru privind suportul ţării-gazdă în situaţii excepţionale și Ordinului comun nr. 342/851/472-0/387 din 13.11.2017 al Ministerului Afacerilor Interne, Ministerului Sănătății, Muncii și Protecției Sociale, Serviciului Vamal și Agenției Naționale pentru Siguranța Alimentelor „Cu privire la aprobarea Procedurilor standard de operare privind solicitarea asistenţei internaţionale, acordarea asistenţei internaţionale şi tranzitarea teritoriului Republicii Moldova de către echipele/modulele internaţionale de intervenţie”.  Implementarea noilor reglementări au ca scop facilitarea asistenței reciproce în situații de urgență, dezvoltarea şi consolidarea cooperării internaţionale cu privire la utilizarea cea mai eficace a capacităților de protecție civilă disponibile. |
| **3. Principalele prevederi şi evidenţierea elementelor noi** |
| Elaborarea şi implementarea proiectului actului normativ va fortifica dezvoltarea continuă a relaţiilor de cooperare pe plan internaţional, va consolida implementarea Acordului de Asociere RM-UE, va facilita condiţiile de ajustare treptată cu aquis-ul comunitar și instrumentele internaţionale, precum şi apropierea de Mecanismul protecției civile a Uniunii Europene.  Prezentul proiect este o continuare a implementării obligațiilor asumate de Guvernul Republicii Moldova prin semnarea Acordului de Asociere cu UE, Agendei de Asociere dintre UE şi RM, precum şi Planul naţional de acţiuni pentru implementarea Acordului de Asociere Republica Moldova–Uniunea Europeană în perioada 2017–2019, aprobat prin Hotărîrea Guvernului nr. 1472/2016. |
| **4. Fundamentarea economico-financiară** |
| Implementarea prezentului proiect nu va suporta cheltuieli financiare suplimentare din bugetul de stat. |
| **5. Modul de încorporare a actului în cadrul normativ în vigoare** |
| Pentru implementarea prevederilor prezentului proiect de lege nu va fi necesară modificarea altor acte normative. |
| **6. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului legii privind modificarea unor acte legislative este plasat pe pagina-web oficială a Ministerului Afacerilor Interne, în directoriul Transparenţa/Consultări publice/Iniţierea elaborării actelor normative. Ulterior, în conformitate cu procedurile stabilite,va fi asigurată avizarea proiectului cu autorităţile competente. |
| **7. Constatările expertizei juridice** |
| Proiectul a fost supus expertizei juridice, iar concluziile au fost incluse în sinteza obiecțiilor și propunerilor (recomandărilor). |

**Ministru Andrei NĂSTASE**